
PARLAMENTUL ROMÂNIEI

CAMERA DEPUTAŢILOR

	Comisia pentru politică economică,

reformă şi privatizare

    
	                                Bucureşti,  23.10.2012
                                Nr. 21/195
                                PL-x 379/2012

	


  BIROULUI  PERMANENT 
                                                                    AL

CAMEREI  DEPUTAŢILOR

Vă înaintăm, alăturat, RAPORTUL asupra proiectului de Lege pentru aprobarea Ordonanței de urgență a Guvernului nr. 48/2012 privind preluarea de către Autoritatea pentru Valorificarea Activelor Statului a creanțelor administrate de Agenția Națională de Administrare Fiscală, prin organul fiscal competent, la Societatea Comercială FORTUS ─ S.A. Iași, trimis spre dezbatere în fond, în procedură de urgenţă, cu adresa nr. PL-x 379 din 1 octombrie 2012, înregistrată sub nr. 21/195 din                                      2 octombrie 2012, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

    PREŞEDINTE
             Mihai TUDOSE

RAPORT 
asupra proiectului de Lege pentru aprobarea 
Ordonanței de urgență a Guvernului nr. 48/2012 privind preluarea de către Autoritatea pentru Valorificarea Activelor Statului a creanțelor administrate de Agenția Națională de Administrare Fiscală, prin organul fiscal competent, la Societatea Comercială FORTUS ─  S.A. Iași
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată spre dezbatere în fond, în procedură de urgenţă, cu proiectul de Lege pentru aprobarea Ordonanței de urgență a Guvernului              nr. 48/2012 privind preluarea de către Autoritatea pentru Valorificarea Activelor Statului a creanțelor administrate de Agenția Națională de Administrare Fiscală, prin organul fiscal competent, la Societatea Comercială FORTUS ─ S.A. Iași, trimis cu adresa                        nr. PL-x 379 din 1 octombrie 2012, înregistrată sub nr. 21/195 din  2 octombrie 2012.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege în şedinţa din 24 septembrie 2012.

Consiliul Legislativ, prin avizul nr. 712 din 5 septembrie 2012, a avizat favorabil proiectul de ordonanţă de urgenţă, cu propuneri. 
Comisia pentru industrii şi servicii a avizat favorabil iniţiativa legislativă, conform avizului nr. 23/213 din 9 octombrie 2012. 
Comisia juridică, de disciplină şi imunităţi, conform avizului nr.31/769 din                 15 octombrie 2012, a avizat favorabil proiectul de lege.
Iniţiativa legislativă supusă dezbaterii are ca obiect de reglementare aprobarea Ordonanței de urgență a Guvernului nr. 48/2012 privind preluarea de către Autoritatea pentru Valorificarea Activelor Statului a creanțelor administrate de Agenția Națională de Administrare Fiscală, prin organul fiscal competent, la Societatea Comercială FORTUS ─ S.A. Iași, în sensul preluării de către Autoritatea pentru Valorificarea Activelor Statului a creanţelor bugetare restante, respectiv impozite, taxe, contribuţii, amenzi şi alte venituri ale bugetului general consolidat, inclusiv accesorii, administrate de Agenţia Naţională de Administrare Fiscală, prin organul fiscal competent, faţă de Societatea Comercială FORTUS - S.A. Iaşi.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de lege menţionat mai sus, în şedinţa din 23 octombrie 2012.

Din totalul de 20 de membri ai Comisiei pentru politică economică, reformă şi privatizare au fost prezenţi la dezbateri 19 deputaţi.
La dezbaterea acestei iniţiative legislative au fost prezenţi, în calitate de invitaţi, din partea Ministerului Finanţelor Publice (Agenţia Naţională de Administrare Fiscală               - A.N.A.F.), doamna Dana Ciric  – consilier şi doamna Iuliana Amariei – consilier juridic, iar din partea Autorităţii pentru Valorificarea Activelor Statului, doamna Cristiana Gociu  – director şi doamna Ruxandra Gindu - vicepreşedinte.

În urma examinării iniţiativei legislative şi a opiniilor exprimate, membrii Comisiei au hotărât, cu majoritate de voturi (1 vot împotrivă), să supună plenului Camerei Deputaţilor, spre dezbatere şi adoptare, proiectul de Lege pentru aprobarea Ordonanței de urgență a Guvernului nr. 48/2012 privind preluarea de către Autoritatea pentru Valorificarea Activelor Statului a creanțelor administrate de Agenția Națională de Administrare Fiscală, prin organul fiscal competent, la Societatea Comercială FORTUS ─ S.A. Iași, în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.
                       PREŞEDINTE                                                             SECRETAR                     
                      Mihai TUDOSE                                                 Horia GRAMA
       Şef serviciu
Graziella  Segărceanu

